cyanic-selkie/wikianc huggingface dataset:
Смола
Смола е јаглеводороден секрет на поедини билки, особено четинари. Смолата во зависнот од температура и старост, помалку или повеќе течни производи, кои се состојат од различни хемиски состојки.
Биолошко значење
Смолата го штити стеблото од повреди на кората и од паразитски инсекти. Ако инсектот влезе под кората на дрвото, на местото каде што влегол ќе почне да се лачи смола која ќе ја затвори дуката за дишење на инсектот. Здравите стебла се во состојба да ги попречат нападите на инсектот на кората, а слаби или болни стебла произведуваат малку смола и подлегнуваат на нападите на инсектите.
Употреба
Поради својата висока запаливост, порано смолата се користела за производство на сигнални огнови.
Во индустрискиот сектор во главно се користи за вештачки произведени смоли. Смолата се користи, на пример, за производство на боја, сапун, лепило или терпентин. Тврдата смола се кориси за производство на боја и цемент. Од друга страна, меката која содржи етерични масла се користи за производство на лекови и темјан.
Гравиметар
Гравиметар инструмент кој се користи во гравиметријата за мерење на месното гравитационото поле на Земјата. Гравиметарот е вид на акселерометар, специјализиран за мерење на константнoтo намалување на забрзувањето на гравитацијата, кое варира од оклолу 0.5% над површината на Земјата. Основниот принцип на дизајн е ист како во другите акселометри, гравиметрите се дизајнирани да бидат по чувствителни за да можат да измерат многу мали промени во гравитацијата на Земја та од 1 г, поради блискоста на геолошките структури или облкикот на Земјата и од приливните варијации. Оваа чувствителност значи дека гравиметрите се подложни на надворешни вибрации вклучувајќи и бучава која има тенденција да предизвика осцилаторни забрзувања. Во практика ова е предизвикано од интеграллна вибрација, изолација и обработка на сигналот. Ограничувањата на временската резолуција се помали за гравиметрите, па резолуцијата може да биде зголемена со обработката на излезот со поголема временска константа. Гравиметрите ги изразуваат нивните мерења во гали(cm/s2), наместо со заедничка единица за забрзување.
Гравиметрите се користат за нафтена и минерална потрага, сеизмологија, геодезија, геофизички истражувања и други геофизички истражувања, и за метеорологијата.
Има два вида на гравиметар: релативен и апсолутен. Апсолутнион гравиметар ја мери локалната гравитација во апсолутни единици, гали. Релативните гравиметри ја споредуваат вредноста на гравитација со друга. Тие мора да бидат поставени на места каде што точно се знае гравитацијата, и потоа се пренесуваат на места каде што треба гравитацијата да се измери. Тие го мерат односот на гравитацијата на две места.
Апсолутен Гравиметар
Апсолутните гравиметри, кои денес се прават по компактини за да може да се користат и на терен, работат со директни мерења на забрзувањето на масата за време на слободен пад во вакуум, кога акселометарот е строго ставен на земја.
Масата вклучува ретрорефлектор и раскинува една рака од интерферометарот на Мајклсон. Со пребројувањето и времето, забрзувањето на масата може да се измери. По нов развој е „rise and fall“ верзијата која го мери и зголемувањето и намалувањето на масата. Ова овозможува откажување на некој мерни грешки, како и да е „rise and fall“ гравиметрите не се многу користени. Апсолутните гравиметри се косристат во баждарењето на релативните гравиметри, геодетските елаборати за гравитациските аномалии (празнини), и за утврдување на вертикалната контролна мрежа.
Релативен Гравиметар
Нај користен релативен гравиметар е spring-based. Тие се користат во истражувањата на гравитацијата на огромни површини за воспоставување на фигура на геоидот над овие површини. Spring-based релативниот гравиметар е основната тежина, и со мерењето на величината со која тежина се шири, може да се измери локалната гравитација. Како и да е, силата мора да се калибрира со поставување на инструмент на локацијата каде што се знае гравитационото забрзување.
Нај точни релативни гравиметри се суперспроводничките гравиметри, кои работат со суспендирање на течен хелиум изладен во дијамагнетна сфера во екстремно стабилно магнетно поле; за да се генерира магнетното поле потребно е сфера пропорционална на силата на Земјеното гравитационо поле. Суперспроводничкиот гравиметар достигнува чувствителност од 10−11ms−2 (еден наногал),отприлика 1 илјада од билион (10−12) од Земјенота надзмена гравитација, За време на демонстрацијата на чувствителноста на супросроводливиот гравиметар, Виртанен (2006), објаснува како инструмент во Метшахови, Финска, го детектира зголемувањето на надземната гравитација додека човек го чистел снегот од покривот на неговата лабораторија.
Постојат и релативни преносливи гравиметри; тие вклучуваат екстремно стабилна инерцијална платформа за да ги компензираат ефектите на движење и вибрации. Првите преносливи релативни гравиметри биле, тајно воено- технолошки развиени во 1950-1960 за да ги лоцираат јадрените подморници. Подоцна во 1980, преносливите гравиметри биле користени на бродовите, па во воздух и на крај на сателитите.
Нојтребин
Нојтребин (Neutrebbin) — општина во округот Меркиш-Одерланд, во Бранденбург, Германија.
Ласло Наѓ (ракометар)
Ласло Наѓ (р. ) — унгарски ракометар кој игра за Телеком Веспрем и за унгарската репрезентација.
Меѓу неговите достигнувања на клупско ниво се неколку шпански првенства и титули во купот, а двапати ја освои ЕХФ Лигата на шампионите, врвот е континенталниот натпревар во Европа (2005, 2011). Со унгарската репрезентација, најдобрите резултати на Наѓ се две четврти места од Летните олимписки игри 2004 и Летните олимписки игри 2012.
Наѓ бил прогласен од читателите на ракометниот весник Handball Planet за најдобар машки играч во светот во 2011 година.
Монтемарано
Монтемарано — општина во покраината Авелино од регионот Кампанија, Италија. Населението на 30 ноември 2017 година било 2,821 жители.
Тиол
Во органската хемија, тиолите претставуваат органосулфурни соединенија кај кои јаглероден атом е поврзан со сулфхидрилна група. Тиолите се сулфурни аналози на алкохолите (сулфурот го има местото на кислородот кај алкохолите). –SH функционалната група се нарекува или тиолна група или сулфхидрилна група.
Тиолите често се нарекувани меркаптани. Терминот меркаптан потекнува од латинските зборови mercurium captans (фаќање на жива) бидејќи тиолната група цврсто се врзува за живини соединенија.
Диме Илиев
Животопис
Илиев дипломирал на Факултет за драмски уметности во Скопје во 1975 година и истата година се вработил како глумец во Драмски театар-Скопје, и работи се до неговото пензионирање во 2019 година.
Кариера
Во текот на кариерата, Илиев одиграл над 100 улоги, и тоа не само на репертоарот на Драмскиот театар, туку на сцените на другите театри во Македонија. Исто така, Илиев настапувал и во телевизиски и радио драми, во играни филмови, а имал и неколку режисерски ангажмани.
Награди и признанија
На 25 март 2015 година, по завршувањето на претставата „Човекот што го изеде светот“, поставена од страна на Драмскиот театар во Скопје, на Илиев му била врачена наградата „Глумец на годината“ што ја доделува дневниот весник „Дневник“. Притоа, на Илиев му била врачена статуетка (дело на вајарот Сашо Саздовски) на која било запишано неговото име. Во таа прилика, Илиев изјавил: „Не постои глумец на кој наградите не му значат. Ние работиме за публиката, за аплаузи, но наградите се потврда за тоа што сме го сработиле“.
Црква Св. Атанас (Сенокос)
'''Црква Св. Атанас''' — археолошко наоѓалиште во прилепското село Сенокос. Претставува осамени наоди од римско време. Се наоѓа во ѕидот на селската црква „Св. Атанасиј“, каде од надворешната страна е вѕидана надгробна плоча од мермер со старогрчки натпис. Во црквата се чува плоча од мермер во облик на медалјон со релјефна претстава на три бисти, а во припратата има две стебла од столбови и дел од архитравна греда од мермер.
Долна Црква (Зрзе)
Долна Црква — археолошко наоѓалиште во прилепското село Зрзе. Претставува осамени наоди од римско време. Се наоѓа помеѓу сегашните селски гробови, каде се наоѓаат ара од бел мермер и неколку фрагментирани колони од мермер.
Катедрала Свети Јаков (Рига)
Црквата Свети Јаков (летонски: Svētā Jēkaba katedrāle) е црква која се наоѓа во Рига, Латвија. Црквата била изградена во 15 век со стил на готика. Нејзината кула има висина од 86 метри. .
Отоманско-персиска војна (1743–1746)
Отоманско-персиската војна во периодот од 1743 до 1746 година претставува воен конфликт меѓу Отоманското Царство и Афшаридската династија која управувала со Персија.
Позадина
Новата војна меѓу двете земји започнала во 1743 година кога персискиот шах Надир побарал од османлиските власти да му биде предаден градот Багдад. Претходно Персија ги зазела Багдад и Мосул во 1623 и 1624 година, но Османлите повторно ги вратиле овие градови до 1638 година.
Конфликт
Персискиот шах сонувал за империја која ќе се протега од реката Инд до Босфорот. Затоа со армија од околу 200,000 војници која се состоела главно од племиња од Средна Азија ја започнал планираната кампања за заземање на Истанбул, но откако дознал дека османлиската улема се подготвува за света војна против Персија, тој се свртел кон исток. Тој го опседнал на 14 септември 1743 година Мосул која опсада траела 40 дена. Пашата од Мосул, дервишот Хаџи Хусеин Ал Џалили успеал да го одбрани градот и да го натере шахот да се повлече. Следната година бил опседнат градот Карс и по неуспешната битка кај градот шахорт започнал да ги казнува своите команданти кое довело до револт кој траел од почетокот на 1745 до јуни 1746 година. Во 1746 година бил потпишан мировен договор во градот Керден.
Договор
Според договорот, граничната линија меѓу двете земји останала иста според договорот пред еден век потпишан во Зухаб (односно денешните граници меѓу Иран-Турција и Иран-Ирак), Османлиите се согласиле на верниците да одат на аџилак кон Мека, биле основани конзулатства на двете земји, биле ослободени воени заробеници од двете страни а Османлиите ги признале шиитите како петта правна секта на исламот. Освен тоа, градот Багдад останал под османлиска управа.
Украинска Советска Социјалистичка Република
Украинската советска социалистичка република била една од републиките на СССР. Престолнината на УССР од 1918 до 1934 година била Харков, а потоа била пренесена во Киев. Формирана е на 25 декември 1917 година како „Украинска народна партија“ (Украинская Народная Республика, Українська Народна Республіка). Во текот на 1918 година се наоѓала под германска окупација, а до 1919 година била независна. После полско-советската војна, на 10 март 1919 година е формирана „Украинска социјалистичка Советска република“ (Украинская Социалистическая Советская Республика, Українська Соціалістична Радянська Республіка), која на 30 декември 1922 година се приклучила во составот на СССР. На 30 јануари 1937 година е преименувана во „Украинска Советска социјалистичка република“. Со распадот на СССР, 1991 година, станала независна држава, Украина. Украинската ССР била трета советска република по големина, а втора по бројот на жители. Главен град најпрво бил Харков од 1917 до 1935, а потоа Киев.
Фердидурке
Фердидурке (полски: Ferdydurke) - роман на полскиот писател Витолд Гомбрович од 1937 година.
Осврт кон романот
Во својот есеј од 1938 година, полскиот критичар Бруно Шулц го нарекува романот „трогателна појава во нашата литература“, „нова и револуционерна форма и метод на роман“ и „дундаментално откритие, анексија на една нова област на духовните појави“. Во својот осврт кон романот, Шулц укажува на придонесот на Гомбрович во откривањето на еднородноста на културата и супкултурата и во давањето длабока дијагноза на самата суштина на културата. Притоа, Гомбрович го сфатил капиталното значење на проблемот на формата, сметајќи дека целата човечка култура е систем на форми. Заслугата на Гомбрович е во тоа што таа област ја разгледува од генетската и развојната страна и ја покажа ембриологијата на формата, а таквите откритија Гомбрович ги стекнува преку сопствената патологија. Кај него, маките на созревањето стануваат проблем сам по себе и се будат во збор и во израз. Сепак, односот на Гомбрович кон формите не е праволиниски, туку тој трагач по културни лаги истовремено е вљубен во нивната кичеста убавина.
Ставот на Гомбрович не е став на непристрасен, бестрасен истражувач, туку неговата книга е исполнета со апостолство и реформаторство. Апостолството е почетокот и јадрото на книгата на кое се надоврзуваат другите делови, но притоа авторот не поаѓа од апстракции. Појдовната точка на книгата е жива и лична. Во секое делче од романот се чувствува моќната мускулатура на мислите, книгата пука од изобилство на идеи и се прелева од творечка и разорна енергија. Гомбрович се стреми кон соголување на целиот механизам на уметничкото дело, а романот е капитален пример за такво дело. Романот се одликува со бескрајна перспектива, многузначност и метафоричка експанзивност, кои на идеите на Гомбрович им даваат вредност на еден микрокосмос, на универзален модел на светот и на животот.
NGC 6446
NGC 6446 — спирална галаксија во соѕвездието Херкул, заведена во Новиот општ каталог на длабоконебесни тела.
Објектот бил предмет и на други истражувања, па освен како NGC 6446 се споменува и како MCG 6-39-18, CGCG 199-18, ARAK 528, KCPG 523A.
Податоци од набљудување
Според морфолошката класификација на галаксиите, NGC 6446 е од видот Sab. Видливиот сјај со голо око изнесува 15,2 m, а оној во рамките на интервалот од минималната до максималната честота 16 m, додека површинскиот сјај изнесува 14,1 m/лм2. NGC 6446 има привидни димензии од 0,7' х 0,6'.
Астрономски податоци
Објектот е од епохата Ј2000.0. Неговата ректасцензија, односно аголот измерен меѓу еклиптиката и небесниот екватор со теме во пролетната точка, изнесува 17 ч 46 м 7,5 с, а неговата деклинација, односно висината на лакот на тој агол, +35° 34' 10"". Положбениот агол на објектот е во износ од 9°.
Други поделби
Проучување на NGC 6446 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката 60825. Во рамките на атласот на длабокото небо, Уранометрија 2000.00, објектот припаѓа на групата означена со бројот 116; додека во Каталогот на основни ѕвезди (GSC) е групиран под бројот 2615. Објектот е забележан и во фотографското истражување спроведено од Паломарската опсерваторија во 1958 година, каде што се споменува во групата под број 277.
Монтемилето
Монтемилето — општина во покраината Авелино од регионот Кампанија, Италија. Населението на 30 ноември 2017 година било 5,288 жители.
Линеарна алгебра
Почетни поими
Сите процеси во рамките на линеарната алгебра се разгледуваат во структура на векторски простор или просто - простор. Особено внимание се обрнува на конечно димензионалните простори. Потоа се воведува поимот на линеарно пресликување како специфичен вид на пресликување од еден векторски простор во друг.
Ќе направиме мала забелешка, имено поимите пресликување и функција сематички се речиси идентични (во математичка смисла). Како и да е, треба да се прави разлика помеѓу поимите линеарно пресликување и линеарна функција. Имено, поимот линеарно пресликување се однесува на произволно пресликување \ f од еден векторски простор \ V над произволно поле во друг, кое ги исполнува својствата: адитивност и хомогеност, т.е.
Соколарци
Соколарци — село во Општина Чешиново-Облешево, во околината на градот Кочани.
Линеарна алгебра
Системи линеарни равенки
Една од најосновните и најелементарните делови на линеарната алгебра е теоријата на системи од линеарни равенки. Овој дел се занимава со изнаоѓање на решенијата на систем линеарни равенки, најпрво со еднаков број равенки и непознати, а потоа и со различен. Да се реши системот равенки:
Соколарци
Географија и местоположба
Селото се наоѓа во подножјето на Осоговските Планини, во Кочанското Поле.
Линеарна алгебра
Системи линеарни равенки
(кој има m равенки и n променливи) значи да се најдат m реални броеви: такви што тие се решение на секоја од равенките на системот. Кога системот има мал број равенки и промениливи, оваа задача и не е така комплицирана, т.е. може да се реши со замена. Меѓутоа во друг случај, а особено кога е различен бројот на равенки и променливи, оваа задача е потешка.
Соколарци
Историја
Потеклото на името Соколарци, доаѓа од името „Соколар“ коешто во времето на Отоманското Царство во XV, XVI и XVII век, било име за професија на луѓе кои се занимавале со одгледување на соколи за воени цели, и за што овие луѓе - соколари биле плаќани од државната каса на Отоманското Царство.
Хорациј
Квинт Хорациј Флак (латински: Quintus Horatius Flaccus , 8 декември 65 п.н.е. - 27 ноември 8 п.н.е.) - римски поет.
Соколарци
Историја
На крајот на XIX век селото било дел од Кочанската каза на Отоманската Имп ерија.
Хорациј
Животопис
Хорациј се родил во градот Венузија, во областа Апулија, на границата со Луканија, како син на еден ослободен роб, а мајка му воопшто не ја споменува, можеби затоа што умрела млада. Неговиот татко бил сиромашен и имал скромен имот (macro pauper agello), но се трудел на Хорациј да му обезбеди добро образование. Основното образование, Хорациј го завршил кај некој Флавиј, „во која одеа синовите на големите центуриони“, а потоа тој и татко му се преселиле во Рим. Таму, татко му работел како коактор (инкасант на лицитациите), занимање кое не било ценето, но било добро платено, а Хорациј се здобил со одлично средношколско образование, посетувајќи настава кај повеќе педагози, меѓу кои бил и познатиот Луциј Орбилиј Пупил, кој се споменува како „Орбилиј што дава ќотек“ (plagosus Orbilius). Кај него, Хорациј ги читал „Одисеја“ (во превод на Лавиј Андроник) и „Илијада“. Сепак, главен воспитувач му бил неговиот грижлив татко.
Соколарци
Стопанство
Населението на селото Соколарци се занимава со земјоделство. Најзастапени гранки се полојделството (одгледување на ориз, пченица, пченка, домат) и сточарството (одгледување овци и крави). Оризот и доматот од Соколарци најчесто се пласира на кочанскиот и скопските пазари. Во селото работи и млекарницата „Осогово Милк“ која своите производи ги пласира на македонскиот пазар. Во селото има и земјоделска аптека GVT-LTD која се занимава со продажба на земјоделски препарати и сточна храна.
Хорациј
Животопис
Во потрага по највисоко образование, Хорациј се преселил во Атина, каде студирал философија, т.е. „за да умеам доброто да го разликувам од лошото“ (ut vellem curvo dignoscere rectum). Таму го затекнала граѓанската војна, кога Марко Јуниј Брут пристигнал во градот и почнал да ги привлекува римските студенти со своите републикански идеи. Хорациј бил висок офицер во војската на Брут кого веројатно го придружувал во воениот поход во Мала Азија, а учествувал и во Битката кај Филипи (42 п.н.е.), во која републиканците биле поразени од војската на Марко Антониј и Октавијан Август.
Соколарци
Население
Според статистиката на Васил К’нчов („Македонија, Етнографија и статистика“) од 1900 година, во Соколарци живееле 680 жители, од кои 670 Македонци и 10 Роми. Според егзархискиот секретар Димитар Мишев, („La Macédoine et sa Population Chrétienne“) во 1905 година во Соколарци имало 702 жители, од кои 648 Македонци, под врховенството на Бугарската егзархија и 54 Власи.
NGC 42
NGC 42 — елиптична галаксија во соѕвездието Пегаз, заведена во Новиот општ каталог на длабоконебесни тела.
Соколарци
Население
Според пописот од 2002 година, во селото Соколарци живеат 956 жители, од кои 946 Македонци, 8 Власи и 2 Срби.
NGC 42
Откривање
Објектот е откриен на 30 октомври 1864 година од страна на Алберт Март, со помош на рефлекторски телескоп, чијашто леќа имала пречник од 48 см.
Хорациј
Животопис
По завршувањето на граѓанската војна, неговиот имот во Венузија бил конфискуван и им бил поделен на воените ветерани. Уште повеќе, за време на неговото враќање, неговиот брод претрпел бродолом при што Хорациј едвај останал жив. Така, тој „со пресечени крилја, останувајќи без татковиот дом и имотот“ (me demisere Philippi decisis humilem pennis inopemque paterni et laris fundi) се вратил во Рим, каде добил амнестија и со последните пари успеал да стекне место во писарскиот еснаф, и тоа во финансиската струка (квестура). На таа служба останал сè додека во 38 година, најпрвин Вергилиј, а потоа и поетот Луциј Вариј Руф, го запознале со Мецена, кој по девет месеци го повикал кај себе и тогаш започнало нивното долгогодишно пријателство. Во 33 година, во замена за одземениот имот во Венузија, Хорациј добил (најверојатно од Мецена) мал имот во сабинските ридови, во близина на градот Вариј (денес, Виковаро), крај реката Тибар. На својот сабински имот (fundus Sabinus), Хорациј го поминал целиот свој живот, при што живеел повлечено и мирно, а единствениот значаен настан во неговиот живот се случил во 29 г. п.н.е., кога за малку ќе погинел кога во дворот на неговата куќа се урнало едно дрво. Овој настан, тој го опеал во една своја песна, посветена на Мецена. На имотот, тој читал, пишувал песни, добро се согласувал со робовите и со соседите, а одвреме-навреме го посетувале неговите моќни пријатели од Рим (негов голем пријател бил конзулот Сестиј). Само понекогаш, тој се враќал во Рим, каде времето го минувал во прошетки по улиците и во разговори со обичните луѓе. Најмногу сакал да престојува во бањата Бајама, лечејќи се од ревматизмот. Со помош на Мецена, Хорациј се поврзал со Октавијан Август, кој му го понудил местото на личен секретар. Така, во едно писмо до Мецена, Октавијан Август вели: „... сакам нашиот Хорациј да го одвлечкам од тебе... па ќе ми помага во пишувањето писма.“ Со цел да ја задржи уметничката слобода, Хорациј ја одбил понудата, правдајќи се со лошото здравје. Оттука, одвреме-навреме, императорот продолжил да му врши благ притисок, пишувајќи му „ако ти гордо го презре моето пријателство, не мислам поради тоа кон тебе да заземам надмен став“ и „знај дека ти се лутам поради тоа што во повеќето твои записи (т.н. Sermones) не водиш разговор првенествено со мене. Случајно, да не мислиш дека на твоето добро име кај потомството, ако те сметаат за мој интимен пријател?“
Соколарци
Родови
Според истражувањата од 1960 година, родови во селото се:
NGC 42
Податоци од набљудување
Според морфолошката класификација на галаксиите, NGC 42 е од видот E-S0. Видливиот сјај со голо око изнесува 13,8 m, оној во рамките на интервалот од минималната до максималната честота 14,8 m, додека површинскиот сјај изнесува 13,2 m/лм2. NGC 42 има привидни димензии од 1,1' х 0,6'.
Хорациј
Животопис
Хорациј бил образован човек и добро ги познавал хеленскиот јазик и книжевност, а имал познавања и од философијата. Тој имал независен дух и сакал да биде независен, за што сведочи одбивањето на понудата на царот Октавијан Август да му биде личен секретар. Неговата сакана девојка се викала Лудија. Инаку, тој бил низок, дебел и со црна коса, која рано му побелела. На пример, во едно писмо до него, Октавијан Август пишува: „... иако ти недостига висина, телесниот волумен не ти недостига...“ Хорациј никогаш не се оженил, живеел скромно и бил претежно вегетаријанец.
Соколарци
Родови
Македонски
Хорациј
Творештво
Хорациј почнал да пишува уште во Атина, каде составувал стихови на грчки јазик. Потоа, по враќањето во Рим, почнал да пишува латински стихови, а според неговите зборови, „сиромаштијата, која ја буди смелоста, ме натера да правам стихови“ (paupertas inpulit audax, ut versus facerem). Така, благодарејќи на својата поезија, тој успеал да ги придобие богатите покровители. Неговиот опус не е голем, но затоа пак е целосно сочуван и се состои од четири книги со лирска поезија и четири книги со сатири. На почетокот од поетската кариера, под влијание на големиот римски сатиричар Луцилиј и на хеленскиот јамбограф Архилох, Хорациј пишувал сатири и јамби. Подоцна, тој си поставил задача на римска почва да ја пренесе еолската лирика на Сафо и Алкеј, т.е. за разлика од неговите современици кои пишувале под влијание на хеленистичката (александриска) поезија, Хорациј бил под влијание на архајската хеленска традиција. Така, во текот на седум години пишувал лиркси песни по примерот на еолската мелика и во 23 п.н.е. веќе имал доволно песни за една збирка. Хорациј е автор на следниве дела:
Соколарци
Родови
Влашки
Хорациј
Творештво
Во своето време, Хорациј бил најголемиот римски поет. И тој самиот, во песната посветена на музата Мелпомена, ја опеал својата поетска слава: во неа, тој вели дека подигнал споменик потраен од камен, кого нема да го сотре ниту чекорот на времето; дека голем дел од него ќе остане во срцата на потомците и, на тој начин, никогаш нема да умре; дека од сиромашен човек станал голем; и дека прв во Римското Царство ја пренесол песната на Еолија. Од неговите 104 лирски песни, 38 се напишани со алкејски а 26 во сафички строфи. Во тој поглед, Хорациј го надминал проблемот на оригиналноста, присутен во римската поезија и на хеленската форма ѝ дал своја содржина во духот на неговата животна философија. Навистина, во младоста, тој бил епикуреец (зашто му бил ученик на Филодем), но таа црта не е пресудна во неговото творештво од зрелата возраст и од староста. Според неговата меланхолија, песимизам и апатија, како и по паролата „Ништо да не се чудиш!“ (Nil admirari), тој е поблиску до етиката на Зеноновата „стоа“. Хорациј ја побарал утехата во поединечната слобода, во создавањето слобода во себе, во изолацијата и во апатијата. Затоа, неговата поезија е рационално студена и стоички мирна. Како човек кој се разочарал во животот и како пасивен републиканец, во својата поезија ги фалел минатите времиња (laudator temporis acti). Тој претставува еден вид пасивен стоички отпор кон монархијата и може да се смета за првиот предвесник на познатиот „сенаторски стоицизам“ во времето на царството.
Соколарци
Избирачко место
Во селото постои избирачкото место бр. 879 според Државната изборна комисија, сместени во просториите на основното училиште.
NGC 42
Астрономски податоци
Објектот е од епохата Ј2000.0. Неговата ректасцензија, односно аголот измерен меѓу еклиптиката и небесниот екватор со теме во пролетната точка, изнесува 0 ч 12 м 56,3 с, а неговата деклинација, односно висината на лакот на тој агол, + 22° 6' 3". Положбениот агол на објектот е во износ од 115°.
Хорациј
Творештво
Рефлексивната лирика на Хорациј извршила големо влијание не само врз неговите современици, туку и врз поезијата во средниот и во новиот век: токму по примерот на Хорациј, Сенека почнал да пишува стоички дијатриби (разговори), само во проза, наместо во стихови; Плејадата во Франција и анакреонтичарите во Германија од него го позајмиле епикурејскиот хедонизам; класичарите ја зеле неговата „поезија на разумот“; а неговите мисли за поезијата и за драмата имале големо влијание врз Боало и биле прифатени како канони во времето на калсицизмот. Неговиот придонес кон светската книжевност не е толку во оригиналноста на мотивот, туку во силата на изразот. Исто така, неговата поезија се одликува со јасна и прецизна версификација, како и со различност на јазикот. Така, во сатирите, тој употребува полународен јазик, додека во лирските песни пее со пуристичкиот јазик.
Соколарци
Иселеништво
До 1960 година 9 влашки семејства се иселиле во Романија.
Хорациј
Творештво
Говорејќи за Хорациј, Гете вели дека тој бил над неговото време и сатирично и иронично ја прикажувал моралната расипаност. Од друга страна, во романот „Наспроти“, францускиот писател Жорис-Карл Уисманс ја нарекува поезијата на Хорациј „слоновска елеганција“ и „дрдорење на очаен тронто што се умилкува со мрсни шеги... како некој стар кловн...“.
Соколарци
Иселеништво
Од Македонците иселеници има во Кочани, околните села, Штип, штипското село Радање, и во овчеполските села Долно Црнилиште, Дорфулија и Ќоселери.
Линеарна алгебра
Системи линеарни равенки
За таа цел се воведуваат два нови поими: матрица и детерминанта. Ако системот е квадратен (има ист број равенки и променливи) се применува Правилото на Крамер, т.е. решението, доколку постои, може да се пресмета со детерминанти. Доколку системот не е квадратен, тогаш најпрво се проверува дали системот воопшто има решение, согласно Теоремата на Кронекер-Капели. Доколку има, тоа се пресметува со помош на Гаусовиот метод на елиминација на променливите во матрицата на системот. Со двете постапки се добиваат бараните броеви кои се решенија на сите равенки во системот.
NGC 42
Други поделби
Проучување на NGC 42 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката 867. Во рамките на атласот на длабокото небо, Уранометрија 2000.00, објектот припаѓа на групата означена со бројот 125; додека во Каталогот на основни ѕвезди (GSC) е групиран под бројот 1185. Објектот е забележан и во фотографското истражување спроведено од Паломарската опсерваторија во 1958 година, каде што се споменува во групата под број 205.
Линеарна алгебра
Векторски простори
Векторските простори се основата на линеарната алгебра. Сета теорија сврзана за линеарната алгебра почнува и завршува во векторскиот простор. За проучување на својствата на овие простори се воведуваат линеарните пресликувања чија специфичност овозможува развој на силен математички апарат преку манипулацијата на овие пресликувања со матрици и детерминанти. Бидејќи сите промени кои настануваат во просторот, или попрецизно кажано - би настанале во просторот, се одликуваат со одредено пресличување, „претумбација“, во просторот, затоа познавањето на својствата на просторите и линеарните пресликувања дефинирани во него се од пресудно значење при развојот на линеарната алгебра како математичка теорија.
Линеарни пресликувања
Искористувајќи ги хомогеноста и адитивноста на овие пресликувања, се покажува дека и множеството од сите линеарни пресликувања во еден векторски простор е всушност и самото - векторски простор. Слично важи и за пресликувања од еден во друг векторски простор. Овие системи од векторски простори се нарекуваат алгебри од линеарни пресликувања, па од тука и доаѓа името: линеарна алгебра.
Чокто
Чокто — (Choctaw, чокто; чоктовски: Chahta, чахта) — американски староседелци кои потекнуваат од југоисточниот дел на САД (Мисисипи, Алабама, Тенеси). Тие се од јазичната група на Мускозите.
Ларс Ериксон (фудбалер роден во 1965)
Ларс Рикард „Ласе“ Ериксон (21 септември 1965) е поранешен шведски професионален фудбалер кој играл на позицијата голман. Тој играл за тимовите на: Хамарби, Норшепинг, Шарлероа и ФК Порто во кариерата што траела помеѓу 1986 и 2001 година. Како репрезентативец играл помеѓу 1988 и 1995 година. Одиграл 17 натпревари за репрезентацијата на Шведска и бил дел од Светското првенство на Шведска во 1990 година, УЕФА ЕВРО 1992 и Светското првенство на ФИФА во 1994 година во САД. Тој исто така го претставувал шведскиот олимписки тим на Летните олимписки игри во 1988 година.
Почетоците на Ериксон
Ериксон бил родил и пораснал во Ханинге во округот Стокхолм каде што започнал да игра фудбал во локалниот клуб Венделсо ИК. Тој се преселил во тимот Хамарби ИФ како младинец во 1977 година кога имал 12 години. За време на раните тинејџерски години, тој живеел во странство неколку години заедно со своето семејство пред да се врати повторно во Хамарби играјќи за неговиот Б-тим.
Почетни успеси
Ериксон го одиграл својот прв натпревар за тимот Хамарби во Алсвенскан лигата во 1986 година, кога имал 21 година, заменувајќи го Марк Вајт како стартер на половина од сезоната. Тој во својот прв натпревар извојувал победа со својот тим од 5:1 против екипата на Калмар ФФ. Екипата на Хамарби примала само 1,2 гола по натпревар во текот на остатокот од сезоната. Тоа било заслуга на нивниот голман Ларс Ериксон.
Тој останал како прв голман на клубот уште две сезони, пред да замине во 1988 година, кога неговиот клуб Хамарби испаднал во Дивизија 1.
Шампион во Норшепинг
Пред почетокот на сезоната 1989, Ериксон потпишал со тимот на Норшепинг во Алсвенскан, првата шведска лига. Тимот на крајот на сезоната завршил на второто место за време на регуларниот тек од сезоната, а подоцна во доигрувањето исто така победувал во своите натпревари и така станал шампион на својата држава. Ериксон одбранил два пенали во третиот и решавачки натпревар од финалето против екипата на Малме ФФ, на 15 ноември 1989 година.
Подоцна тој останал да игра уште 5 сезони во тимот на Норшепинг, по што овој тим завршувал во горната половина од табелата. Ларс Ериксон настапувал во секој натпревар за клубот за време на целиот тој период. Тој, освоил две титули во шведскиот куп со популарните „Пекинг“ и тоа во 1990–91 и во 1993–94.
Години во странство
На половина од сезоната 1994-1995, тој се преселил во странство за прв пат во неговата кариера, и тоа на 29-годишна возраст. Потпишал за клубот од Белгиската Про лига Шарлероа СЦ во ноември 1994 година. Сепак, тој настапил само во 9 натпревари за тимот пред да се пресели во португалскиот клупски гигант ФК Порто од градот Порто во март 1995 година.
Заедно со Порто бил трипати шампион во Лига НОС во текот на три последователни сезони, и тоа во 1995–96, 1996–97 и 1997–98. Сепак, Ериксон играл релативно малку и се појавил само во 13 натпревари за својот тим. За време на неговиот претстој во клубот тој најмногу бил користен како резервна опција за голманот Витор Баја, Анджеј Вознјак, Силвино Луро и Хенрике Хиларио.
Враќањето во Хамарби
Во 2001 година ја освоил Алсвенскан лигата по втор пат во кариерата. Хамарби ја обезбедил титулата со победата против тимот Оргрите ИС на 21 октомври кој бил претпоследниот ден од сезоната за таа година. Бидејќи тој решил да се пензионира по крајот на сезоната, од навивачите на домашниот терен Содерстадион бил јавно пофален заедно со тогашниот менаџер Сорен Крац. И двајцата во наредниот период требало и официјално да го напуштат тимот.
По сезоната, тој бил избран за голман на годината на годишниот избор на Фотболсгалан, (гала претстава на фудбалот во Шведска) чиј домаќин била Шведската фудбалска асоцијација. Во 2004 година, Ериксон бил избран за шести најдобар играч во историјата на клубот Хамарби.
Меѓународна кариера
Ларс Ериксон за прв пат настапил за шведската репрезентација до 21 година против тимот на Англија во 1986 година. Тој подоцна одиграл вкупно15 натпревари за тимот, играјќи ги своите последни настапи за време на Европското првенство за играчи до 21 година на УЕФА 1990 година.
Ериксон својот прв натпревар за сениорската репрезентација го одиграл на 12 јануари 1988 година и директно придонел за победата со 4:1 против тогашна Источна Германија во градот Маспаломас. Севкупно, тој одиграл 17 натпревари за својата земја до 1995 година, каде често бил како прва замена за легендарниот голман Томас Равели. Учествувал на неколку големи натпреварувања и тоа: Летните олимписки игри во 1988 година во Сеул, Светското првенство во фудбал во 1990 година во Италија ,Светското првенство во фудбал во 1994 година во САД и ЕВРО 1992 година.
Стил на игра
Ериксон бил познат голман со добри реакции и рефлекси и моќна игра на гол линијата. Бил забележан и по неговата честа способност да одбранува пенали.
Менаџерска кариера
По завршувањето на неговата играчка кариера, тој бил назначен како тренер на голманите во тимот на Хамарби и тоа во 2002 година. На оваа позиција останал до 2007 година, кога бил унапреден во директор за фудбал во наведениот клуб. Сепак, тој бил отпуштен две години подоцна, во мај 2009 година, поради немање резултати и финансиски потешкотии.
Кон крајот на 2009 година, тој му се приклучил на тимот на новоназначениот тренер на шведската репрезентација Ерик Хамрен и тоа како тренер на голманите. Бил дел од персоналот за време на ЕП 2012 во Полска и Украина како и на ЕП 2016 во Франција главно работејќи со шведскиот стартен голман Андреас Исаксон. Оваа функција ја напуштил по завршувањето на првенството.
ПУ „Пере Тошев“ - Небрегово
Основно училиште „Пере Тошев“ (официјално: Подрачно основно училиште „Пере Тошев“ — Небрегово; скратено: ПОУ „Пере Тошев“) — подрачно основно училиште во селото Небрегово, составен дел на истоименото училиште во селото Десово.
Училиштето е именувано по македонскиот револуционер Пере Тошев.
Местоположба
Објектот на училиштето се наоѓа во источниот дел од селото, во непосредна близина на сретселото.
Настава
Во училиштето се изведува настава од прво до петто одделение и наставата се изведува на македонски наставен јазик.
Гулаб
Гулаб (Columba livia) - вид птица.
Изглед
Должината на гулабот изнесува 32-34 cm, распонот на крилјата околу 63 cm, должината на опашката 10 cm, а тежи околу 330 гр. Женката е нешто помала од мажјакот. Во својата основна форма е со сива боја и зелени и виолетови одблесоци на главата и вратот, но градските форми се појавуваат во најразлични бои. На крилјата се наоѓаат две црни ленти и еден обоен црн прстен околу вратот. На долниот дел од грбот се наоѓаат посветли пердуви. Женката е со нешто посветла боја и има значително помал сјај на градите и вратот. Со помош на зашилените крилја гулабот лета вешто и брзо.
Исхрана
Гулабот се храни со зрна од житарици, коров, репки, моркови, грашок и лен. Иако за време на сеидбата, гулабите јадат жито или друг житни растенија, тие јадат многу повеќе семки од различни видови на коров, на коишто им придаваат предност дури и кога имаат избор, затоа гулабите се покорисни од она што се мисли.
Размножување
Додека дивите варијанти на гулаби гнездата ги градат на стрмни карпи, градските гулаби за таа цел користат мостови, издадености над прозорци и слични градби. Женката до трипати годишно снесува во гнездото по две јајца. Двата родители седат на јајцата и се грижат за младите птички. Исто така, тие остро го бранат подрачјето на гнездење и ги бркаат сите натрапници, клукајќи со клунот. Откако ќе се спарат, мажјаците и женките остануваат заедно до крајот на животот.
Распространетост
Го има во Јужна Европа, Југозападна Азија и Северна Африка.
Црква Христос Царот (Рига)
Црквата Христос Царот (летонски: Kristus Karaļa Romas katoļu baznīca) е црква која се наоѓа во Рига, Латвија. Таа се наоѓа на адреса улица Межа 86.
Договор од Керден
Договорот од Керден — мировен договор потпишан во 1736 година преку кој завршила Отоманско-персиската војна (1743–1746).
Според договорот, граничната линија меѓу двете земји останала иста според договорот пред еден век потпишан во Зухаб (односно денешните граници меѓу Иран-Турција и Иран-Ирак), Османлиите се согласиле на верниците да одат на аџилак кон Мека, биле основани конзулатства на двете земји, биле ослободени воени заробеници од двете страни а Османлиите ги признале шиитите како петта правна секта на исламот. Освен тоа, градот Багдад останал под османлиска управа. Освен тоа, Афшаритската династија била признаена од Османлиите како владетели на Персија
Прецел
Прецел (Prötzel, Przecień ) — општина во округот Меркиш-Одерланд, во Бранденбург, Германија.
Мајснеров ефект
Настанување на ефектот
Кога низ проводник тече струја, тој создава електромагнетно поле. Кога на ваков суперпроводник ќе му се намали температурата под критичната, тој започнува да се однесува како диамагнет (способност проводникот да формира магнетно поле спротивно на магнетното поле на надворешно тело). Сепак, во близина на површината на телото, на растојание познато како Лондонова длабочина на продирање, магнетното поле на проводникот не е целосно исчезнато (секој суперпроводник има своја карактеристична Лондонова длабочина на продирање).
Марта Дрпа
Марта Дрпа (родена на 20 април 1989 година) е професионална српска одбојкарка. Таа била членка на женската одбојкарска репрезентација на Србија која ги освоила бронзените медали на Европските игри во 2015 и Европското првенство во 2015 година. Марта ги освоила првенствата во Националната лига А во 2010 година во Швајцарија и 2016 година во Купот на Романија со екипите на Волеро Цирих и ЦСМ Трговиште. Моментално настапува во екипата на Јенисеј од Краснојарск.
Репрезентативна кариера
Марта Дрпа е членка на женската одбојкарска репрезентација на Србија од 2006 година. Нејзините главни достигнувања како помлада одбојкара биле во 2005 и 2007 година кога Србија го освоила второто место на Светското првенство и на Универзитетските игри.
Таа била дел од тимот што ги освои бронзените медали на Европските игри 2015 одржани во Азербејџан и Европското првенство во одбојка 2015 одржано во Белгија и Холандија. Таа исто така учествувала на Светското Гранд При за одбојка ФИВБ 2015 кое се случило во САД. Нивниот тим по турнирот завршил на 8то место.
Била дел од вкупно 25 национални селекции.
Српски клубови
Професионалната одбојкарска кариера на Дрпа започнала во 2005 година кога имала само 16 години. Од 2005 до 2009 година, таа била член на составот на Црвена ѕвезда од Белград, клуб кој настапувал во Одбојкарската лига на Србија, најдобрата женска одбојкарска лига во земјата. Нејзиното најзначајно достигнување со клубот е кога го освоиле бронзениот медал на ЦЕВ Купот во сезоната 2007-2008.
Во декември 2014 година, таа била наградена како МВП во Винер Штадтише Лигата.
Други земји
Марта Дрпа започнала да игра надвор од територијата на Србија во 2009 година. Таа се приклучила на составот на Волеро од Цирих, клуб кој играл во Националната лига А на највисоката одбојкарска лига во Швајцарија. Таа го водела тимот до својата 5-та шампионска титула.
Во 2016 година, таа се преселила во Германија за да настапува за тимот на СЦ Потсдам, одбојкарски клуб кој игра во Бундеслигата. Тимот на крајот завршил на 4-то место и тоа во сезоната 2016-2017 и на 7-то место во првенството во сезоната 2017-2018.
Во 2018 година, таа заминала на Филипините за да се приклучи на тимот на Коколајф Асет Менаџер, клуб кој игра во филипинската Супер лига. Клубот завршил на крајот на 4то место на Конференцијата за Гран При на ПСЛ во 2018 година.
Марта Дрпа подоцна повторно играла во Бундеслигата во Германија и тоа во сезоната 2018/2019. Нејзиниот нов клуб бил повторно СЦ Потсдам. Клубот на крајот од годината завршил на 4то место.
Во 2019 година, таа се приклучила на екипата на Јенисеј од Краснојарск, руски одбојкарски клуб кој настапувал во Супер лигата на Русија и во натпреварите од Европскиот куп.
Приватен живот
Марта Дрпа е родена во Книн, СР Хрватска, СФР Југославија од родители кои биле етнички Срби. Во 1995 година, таа имала статус на бегалец во СР Југославија по егзодусот на Србите за време на операцијата Бура.
Св. Никола (Зрзе)
'''Св. Никола''' — археолошко наоѓалиште во прилепското село Зрзе. Претставува осамен наод од римско време. Се наоѓа во ѕидовите на црквата „Св. Никола“, каде се вѕидани надгробна стела од бел мермер, релјефно обработена, и горен дел од мермерна плоча со претстава на човечка глава и дел од човечко торзо. Надгробната стела има калкан и четвртесто поле. Во калканот се претставени две фигури што стојат и меѓу нив сад, а во четвртестото поле шест фигури исто така простум. Под нив има два коњаника свртени еден кон друг. На плочата се гледаат и траги од старогрчки натпис.
КГБ
КГБ е општопозната кратенка за Комитетот за државна безбедност на Русија (Комитет государственной безопасности). Кгб во периодот од 1954 до 1991 година беше агенција за државна безбедност на Советскиот Сојуз и истовремено највисока организација за внатрешна безбедност, разузнавање и тајна полиција. Денешната Агенција за државна безбедност на Република Белорусија го употребува името КГБ. Поголемиот дел од архивите на КГБ се доверливи, но 2 извори на документи се достапни на интернет.
Начин на работа
Во статија на списанието Тајм од 1983 година беше наведено дека КГБ била најуспешна организација за разузнавање во светот. КГБ работела на тој начин што легално и нелегално испраќала агенти во државите кои биле цели на разузнавање. Агентите кои во тие држави престојувале легално шпионирале од амбасадата на Русија во таа држава и ако ги фателе биле заштитени со дипломатски имунитет. Во најдобар случај, агентот кој е откриен би бил протеран од државата или пратен назад во Советскиот Сојуз. Агентите со нелегален престој немале дипломатски имунитет и работеле независно од советските дипломатски и трговски мисии. Во почетокот КГБ повеЌе ги ценела агентите кои биле испратени нелегално, бидејќи полесно доаѓале до своите цели. Седиштето на КГБ спроведувало 4 видови шпионажа: политичка, економска , воено-стратегиска и разузнавачка (запирање на дезинформациите) , притоа користејки активни мерки како контраразузнавање , разузнавање со помош на технологија и вообичаени должности кои некогаш подразбирале и нелегални активности. На почетокот ,советите со помош на идеалистички и интелектуални ветувања за борба против фашизмот и антинацистичка патриотска борба успеале да придобијат голем број претставници од западот, но руско-германскиот пакт (1939 година) , задушениот бунт во Унгарија (1956 година) воглавно беа виновниците за крајот на регрутирањето. До 60-тите и 70-тите години инвазиите на Црвената армија и слабото, корумпирано и лошо водство на Леонид Брежнев направија младите радикални припадници да се одтргнат од Советската Социјалистичка партија, па КГБ уценуваше и подмитуваше претставници од западот да шпионираат за Советскиот Сојуз. КГБ ги делеше своите шпиони на агенти (разузнавачи) и контролори (пренесувачи на информациите). Приказната за измислениот идентитет на руските агенти говори дека тие го земале идентитетот на починати луѓе или измислувале потполно нов идентитет. Агенот го потврдувал својот нов идентитет со исказот дека живеел во друга земја пред да се пресели во државата-цел. Вештината во работата се состоела во крадење и фотографирање документи, шифри, контакти , имиња на цели , пошта , инфилтрирање во целта и сеење раздор како и извршување на атентати и киднапирања.
КГБ за времето на Втората светска војна
Во овој период Генералниот Директорат за воено разузнавање успеал да ги придобие агентите Јулиан Вадлеиг и Алгер Хисс кои во 1936 година станале пратеници во Стејт департментот. Првата операција на рускиот Народен Комесаријат за внатрешни работи во САД се состоела во легализирање на престојот на Борис Базаров и Исак Ахмеров. За тоа време Комунистичката партија во САД и нејзиниот генерален секретар Ерл Броудер му помогнале на Народниот Комесаријат за внатрешни работи на Русија во придобивање на луѓе кои работеле во владата и индустријата. Други агенти кои соработувале со Комесаријатот за внатрешни работи биле : пратениците Лауренце Дугган и Мицхаел Витни, статистичарот Хари Декстер Вајт од министерството за финансии и економистот Лауцхлин Цуррие. Згора на тоа кога Њхиттакер Цхамберс се обидел да ги открие шпионите, бил игнориран од владата на Рузвелт. Оттука произлегува причината поради која Јосиф Сталин бил подобро информиран во врска со случувањата во Втората светска војна од неговите американски и британски сојузници. Советското разузнавање имало најголем успех во собирањето научни и технолошки разузнавачки информации поврзани со млазниот погон, радарите и дешифрирањето, но кулминација на успехот на Државниот Комесаријат за државна безбедност на Русија била постигната со кражбата на тајните за атомското оружје на Америка и Британија. Вреди да се спомене дека физичарот во британскиот проект Менхетен - Клаус Фухс бил главниот Шпион на Розенберг. Во 1944 година владата ја формирала државната лабораторија Лос Аламос во Ново Мексико откако на своја страна го придобила Теодор Хол - 19 годиШен студент по физика на Харвард.